Гуттар Ахьмад цецваьккхинарг, хьешо кестта шун юьртан къеда а ву хуьйцур волуш алар дара. Цуьнан меттана оьрсий х1оттор ву бусалба дин т1еэцна волу. Иза къеда х1оттаве аьлла Эвтархошна т1едиллинарг имам Шемал ву бохура цо. И тайпа керланаш шен хьешера девзича, Ахьмада сахиллац набаран су ца бира. Г1елийдуьллург ларвар кхечуьнах тешон а ца х1оьттира иза. Шолг1ачу дийнахь шен вешин к1ант Баматгира волчу а вахана, вехха 1ийра и шиъ дагара дуьйцуш.